Ihi , akken nezra lweqt ur aɣ-isuref ara ad nesleḍ akk tullisin s tugniwin n uɣanib i merra, diɣen ur nezmir ara ad nexdem tasleḍt n yiwudam, adeg, asentel, tasiwelt imi nettwaqqen kan ɣer tesleḍt n uɣanib ur d-iwwi ara ad neffeɣ berra n usentel-nteɣ, maca tawwurt teldi i leqdicat ɣef tullist, imi tura kan i tebda tettaɣ amkan-is deg tsekla taqbaylit s tezrawin ara d-frurint tullisin timaynutin , nessaram ad ilin wid ara ikemlen anadi ɣef tulmisin n tullist i d-yegran, acku ayen nebɣu nexdem-it , mazel leqdic ɣezzif ɣer zdat.Akken nessaram amaru ad yesɛu azal di tmetti, acku d netta i d i inigi n tallit-is, ayen akk i d-yettawi d wayen yettaru d ayen iwala, d ayen yesla, d ayen iḥulfa, d ayen yettxemmim, d ayen i d-yessugen, di yal tamsalt yettaf-d ttawil s wayes ara yessiweḍ izen-is i yimeɣriyen, ama s usefru, s temɛayin, s tmucuha, s tullisin… 37